《次元汝功韵赠王恭之》
宋代·郭印

四海车书未混同，忧怀都付酒杯中。
云雷自昔开屯难，天地于杯合泰通。
浊酒寒灯招旧友，清江小艇忆诗翁。
人生会面真难得，莫遣行装犯晓风。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。